J e g y z ő k ö n y v

**Készült:** a Bezenye Községi Önkormányzat Képviselő-testületének 2022. június 28. napján 18.00 órakor a Papréti Kultúrházban megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést megnyitja. Megállapítja, hogy az ülés határozatképes, mivel 5 megválasztott képviselő jelen van, Antonovich Gáspár és Hiltser Mátyás képviselő egyéb elfoglaltságai miatt nem tud részt venni az ülésen. Az ülés jegyzőkönyvének hitelesítésére Nusser Györgyné és Sándor Vincéné képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés napirendi pontjait, és szavazásra bocsátja annak elfogadását.

A képviselő-testület *egyhangúlag, 5 igen szavazattal* az alábbi határozatot hozza:

**85/2022. (VI. 28.) h a t á r o z a t**

Bezenye Községi Önkormányzat képviselő-testülete a 2022. június 28-i ülésén az alábbi napirendi pontokat tárgyalja:

1. Beszámoló az Mosonmagyaróvár Térségi Társulás munkájáról 2021

Előadó: Márkus Erika polgármester

1. Forgalmi rend felülvizsgálatának előkészítése

Előadó: Márkus Erika polgármester

1. Döntés MFP-KTF/2020 pályázattal kapcsolatos visszafizetési kötelezettségről

Előadó: Márkus Erika polgármester

1. Z-Box csomagautomata elhelyezése a Tűzoltószertárnál

Előadó: Márkus Erika polgármester

1. Tájékoztatás a népszavazás elrendeléséhez szükséges aláírások számáról

Előadó: Márkus Erika polgármester

1. Falunapi program elfogadása

Előadó: Márkus Erika polgármester

Schmatovichné Radits Klaudia közművelődési szakember

Felelős: Márkus Erika polgármester

Határidő: azonnal

Kammerhofer Róbert horvát helyi nemzetiségi önkormányzat elnöke szót kér, és kérdezi, hogy hogyan lett meghirdetve a mai testületi ülés. Nem kapott meghívót, pedig tudomása szerint tanácskozási joga van a testületi ülésen.

Márkus Erika polgármester elmondja, hogy a honlapra felkerült a meghívó, de ezentúl figyelemmel leszünk arra, hogy elnök úr e-mailen is kapjon meghívót.

Kammerhofer Lívia képviselő kéri a nemzetiségi elnököt, hogy amikor tájékoztatást kap régiós nemzetiségi lehetőségekkel kapcsolatosan, akkor szíveskedjen tájékoztatni a lehetőségekről az önkormányzatot. A Horvát Nemzetiségi Önkormányzattal a kapcsolatfelvétel eddig sikertelennek bizonyult.

Kammerhofer Róbert állítja, hogy minden alkalommal küldött meghívót.

Márkus Erika kéri, hogy térjünk rá a napirendi pontok tárgyalására.

1. **Napirendi pont**

Beszámoló az Mosonmagyaróvár Térségi Társulás munkájáról 2021

Márkus Erika polgármester ismerteti az előterjesztést a beszámolóról. Jelen előterjesztésben Mosonmagyaróvár Térségi Társulás Társulási Megállapodása 22. pontjában írtaknak tesz eleget, mely előírja, hogy a társulás évente egy alkalommal beszámol a tagoknak tevékenységéről.

A szolgáltatásokat a társulás fenntartásában működő 2 intézmény, a Kistérségi Egyesített Szociális Intézmény és a Család- és Gyermekjóléti Központ biztosítja.

A Kistérségi Egyesített Szociális Intézmény (KESZI) szociális és szakosított ellátásokat biztosít, a következők szerint.

**Szociális szolgáltatások**

1. Szociális alapszolgáltatások:
2. étkeztetés
3. házi segítségnyújtás,
4. jelzőrendszeres házi segítségnyújtás,
5. utcai szociális munka
6. fejlesztő foglalkoztatás
7. nappali ellátások

f1) idős-, demens személyek nappali ellátása

f2) idős személyek nappali ellátása

f3) fogyatékos személyek nappali ellátása

f4) hajléktalan személyek nappali ellátása

**Szakosított ellátások**

* Átmeneti elhelyezést nyújtó intézmények

- *Idősek Gondozóháza*

*- Hajléktalanok Átmeneti Szállása-* ***Éjjeli Menedékhely***

* Ápolást, gondozást nyújtó intézmények

*- „Aranykor” Idősek Otthona*

*- Virágoskert Idősek Otthona*

Bezenye Község 2021. január 1-től veszi igénybe az idősek szakosított ellátását biztosító Aranykor Idősek Otthona, Virágoskert Idősek Otthona Idősek Gondozóházaintézmények, valamint az idősek nappali ellátását biztosító Óvári Idősek Klubja, Mosoni Idősek Klubja és Hegyeshalomi Idősek Klubja intézmények szolgáltatásait.

Az idősek bentlakásos intézményeinek szolgáltatásait így 2021. évben a Társulás 27 tagtelepülése közül 27 település veszi igénybe.

Az Intézmény a Tanács 2021. szeptember 28-i ülésén teljesítette beszámolási kötelezettségét a szociális alap- és szakellátási tevékenységről.

A Család- és Gyermekjóléti Központ (CSGYK) a következő Gyermekjóléti és családgondozási feladatokat látja el.

* hatósági feladatok, speciális tanácsadói feladatok
* család- és gyermekjóléti alapszolgáltatás
* óvodai és iskolai szociális segítő tevékenység – új szolgáltatás
* gyermekek átmeneti otthona
* napközbeni gyermekfelügyelet
* szenvedélybetegeket segítő szolgálat.

A részletes beszámolót az előterjesztésben olvashatják, de ezeket a feladatokat fontosnak tartottam kiemelni.

Márkus Erika polgármester szavazásra teszi fel a Mosonmagyaróvár Térségi Társulás 2021 évi munkájáról szóló beszámoló elfogadását.

A képviselő-testület *egyhangúlag 5 igen* szavazattal az alábbi határozatot hozza:

**86/2022. (VI. 28.) h a t á r o z a t**

Bezenye Községi Önkormányzat Képviselő-testülete a Mosonmagyaróvár Térségi Társulás 2021. évi tevékenységéről szóló beszámolót elfogadja.

Felelős: Márkus Erika polgármester

Határidő: azonnal

1. **Napirendi pont**

Forgalmi rend felülvizsgálatának előkészítése

Márkus Erika polgármester elmondja, hogy a közúti közlekedésről szóló 1988. évi I. törvény 34.§ (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki. A forgalmi rendet – forgalmi körülmények vagy a baleseti helyzet jelentősebb változása esetén, de legalább ötévenként – a közút kezelőjének felül kell vizsgálnia, és ha szükséges, módosítania kell. Az utak forgalomszabályozásáról és a közúti jelzések elhelyezéséről szóló 20/1984. (XII.21.) KM rendelet 4.§ (1) bekezdés értelmében az utak forgalmát úgy kell szabályozni, hogy a közlekedés résztvevői biztonságosan, gyorsan és zavartalanul közlekedhessenek. A rendelet 4.§ (2) bekezdés értelmében a forgalomszabályozási munka a szabályozás megtervezésében, megvalósításában (közúti jelzésekkel, építésekkel), hatásának megfigyeléséből és – szükség esetén – módosításából áll.

A rendelet 10. § (1) bekezdése értelmében a helyi forgalomszabályozás célja, hogy a közúti jelzések alkalmazásával közölje a közlekedésben résztvevőkkel azokat a különleges kötelezettségeket, korlátozásokat, tilalmakat, vagy veszélyhelyzeteket, amelyekre az adott helyen a KRESZ-ben foglalt tételes magatartási szabályok betartása mellett figyelemmel kell lenniük.

A hivatkozott és egyéb vonatkozó rendeletek értelmében a forgalmi rendről olyan aktuális nyilvántartást kell vezetni, mely 5 évre visszamenőleg lehetővé teszi az érvényes forgalmi rend dokumentálását, egy-egy közúti baleset rekonstruálhatósága és a felelősség megállapíthatósága érdekében.

Fenti jogszabályi helyekre hivatkozva javaslom a teljes település közúti forgalmi rendjének átvizsgálását.

Nusser Györgyné előadja, hogy a Pénzügyi Bizottság tárgyalta a napirendi pontot, és támogatja a felülvizsgálat megindítását. Bízik abban, hogy a már szóban összegyűjtött javaslatok beépítésre kerülnek. Márkus Erika hozzáfűzi, hogy lakossági észrevételeket is várunk, szeptemberben szeretnénk egy alaposan összeállított csomagról dönteni.

Márkus Erika polgármester szavazásra teszi fel a Forgalmi rend felülvizsgálatának előkészítéséről szóló határozati javaslat elfogadását.

A képviselő-testület *egyhangúlag 5 igen* szavazattal az alábbi határozatot hozza:

**87/2022. (VI. 28.) h a t á r o z a t**

Bezenye Községi Önkormányzat Képviselő-testülete úgy dönt, hogy Bezenye Önkormányzati kezelésben lévő közutak forgalmi rendjének felülvizsgálatához szükséges szakmai előkészítési munkák- és dokumentáció elkészítését megindítja. Felhatalmazza a polgármestert a szükséges árajánlatok bekérésére, és a felülvizsgálat megszervezésének előkészítésére.

Felelős: Márkus Erika polgármester

Határidő: 2022. szeptember 30.

1. **Napirendi pont**

Döntés MFP-KTF/2020 pályázattal kapcsolatos visszafizetési kötelezettségről

Márkus Erika polgármester elmondja hogy a Magyar Államkincstár a 1006/3009/468/13/2020 iktatószámú levelében megküldte a Magyar Falu program keretén belül meghirdetett, Közösségi tér ki-/átalakítás és foglalkoztatás – 2020” című, MFP-KTF/2020 kódszámú pályázati kiírás elszámolásának/beszámolójának vizsgálatát lezáró dokumentációját, melyben 307.653,- Ft támogatás visszafizetési kötelezettséget állapítottak meg. A visszafizetendő tőke összegét 13.903,- Ft összegű kamat terheli 2022. 06. 29. napig számítva.

Nusser Györgyné elmondja, hogy a Pénzügyi Bizottság megtárgyalta a napirendi pontot, és javasolja a visszafizetés jóváhagyását, örömmel vette tudomásul, hogy az elszámolásban benyújtott számlákat elfogadták. Nem lett felhasználva a teljes támogatási összeg, ezért keletkezett visszafizetési kötelezettség.

Márkus Erika polgármester szavazásra teszi fel az MFP-KTF/2020 pályázattal kapcsolatos visszafizetési kötelezettségről szóló határozati javaslatot.

A képviselő-testület *egyhangúlag*, 5 *igen* szavazattal az alábbi határozatot hozta:

**88/2022. (VI. 28.) h a t á r o z a t**

Bezenye Községi Önkormányzat Képviselő-Testülete a Magyar Falu program keretén belül meghirdetett Közösségi tér ki-/átalakítás és foglalkoztatás – 2020” című, MFP-KTF/2020 kódszámú pályázati kiírás elszámolásának/beszámolójának vizsgálata során megállapított, fel nem használt 307 653 forint összeg, és annak a kifizetés napjáig számított kamatának visszafizetését a GVA ME költségvetési fejezet alszámla-Magyar Falu Program alprogramjának támogatása lebonyolítási alszámlára jóváhagyja, és felhatalmazza a polgármestert a pénzügyi teljesítés lebonyolítására.

Felelős: Márkus Erika polgármester

Határidő: 2022. augusztus 15.

1. **Napirendi pont**

Z-Box csomagautomata elhelyezése a Tűzoltószertárnál

Márkus Erika polgármester elmondja, hogy A Packeta Hungary Kft megkereste a Bezenye Községi Önkormányzatot azzal, hogy a Tűzoltószertár területén (9223 Bezenye, Tanácsház utca) csomagautomatát helyezne el, és üzemeltetne. A Kft. csomagszállító szolgáltatást nyújt ügyfelei részére, melynek keretében többek között olyan csomagautomatákat üzemeltet, amely automaták csomagok kivételét és feladását, és további szolgáltatásokat biztosítanak az ügyfelek részére. (Z-Box automaták) A megvalósítás haszonkölcsön szerződés keretein belül valósulna meg, mely szerződés jelen előterjesztés mellékletét képezi.

A falu lakosságának ez a szolgáltatás sok esetben jó megoldás lenne, hiszen az automatában történő csomagfeladás és –átvétel nincs időkorlátok közé szorítva, így azok is igénybe tudják venni, akiknek esetleg a posta nyitvatartási ideje nem felel meg.

Kérem a T. Képviselő-testületet, hogy a Z-Box elhelyezéséhez járuljon hozzá, és hatalmazza fel a polgármestert a Z-Box kihelyezésről és üzemeltetésről szóló haszonkölcsön szerződés megkötésére.

Nusser Györgyné elmondja, hogy a Pénzügyi Bizottság megtárgyalta a kérdést. Mivel pénzügyi fedezetet nem igényel, és a lakosságnak egy plusz szolgáltatást nyújt, a Pénzügyi Bizottság támogatja a Packeta Hungária Kft-vel a szerződés megkötését.

Márkus Erika polgármester szavazásra teszi fel a Z-Box csomagautomata elhelyezéséről szóló határozati javaslatot.

A képviselő-testület *egyhangúlag, 5 igen* szavazattal az alábbi határozatot hozza:

**89/2022. (VI. 28.) h a t á r o z a t**

Bezenye Községi Önkormányzat Képviselő-testülete a Z-Box elhelyezéséhez hozzájárul, és felhatalmazza a polgármestert a Z-Box kihelyezésről és üzemeltetésről szóló haszonkölcsön szerződés megkötésére a Packeta Hungary Kft-vel.

Felelős: Márkus Erika polgármester

Határidő: 2022. június 30.

1. **Napirendi pont**

Tájékoztatás a népszavazás elrendeléséhez szükséges aláírások számáról

Márkus Erika polgármester elmondja, hogy A Helyi Választási Bizottság Elnöke, Dr. Ivánné Arató Júlia megküldte tájékoztatását a népszavazási kezdeményezéshez szükséges aláírások számának megállapításáról, mely tájékoztató jelen előterjesztés mellékletét képezi.

Bezenye Község Helyi Választási Bizottsága 3/2022. (V. 30.) határozata szerint az „Akarja-e Ön, hogy a bezenyei mezőgazdasági termelőszövetkezet területén több, mint 100 lakótelek kerüljön kialakításra?” helyi népszavazásra javasolt kérdés tekintetében a szervező, Kammerhoffer György által benyújtott aláírásgyűjtő íveken szereplő érvényes aláírások száma 545 darab, amely elérte a helyi népszavazás kezdeményezéséhez szükséges 333 darab érvényes aláírás számát.

A népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény (továbbiakban: Nsztv.) 52. §-a alapján, a kezdeményezést a tájékoztatás kézhezvételét követő legközelebbi testületi ülésen a polgármester a képviselő-testületnek bejelenti.

Az Nsztv. 53.§-a alapján a helyi népszavazás elrendeléséről az 52. § szerinti bejelentést követő 30 napon belül dönt a képviselő-testület.

Márkus Erika polgármester szavazásra teszi fel a népszavazás elrendeléséhez szükséges aláírások számáról szóló tájékoztatás elfogadását.

A képviselő-testület *egyhangúlag, 5 igen szavazattal* az alábbi határozatot hozza:

**90/2022. (VI. 28.) h a t á r o z a t**

Bezenye Községi Önkormányzat Képviselő-testülete népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény (továbbiakban: Nsztv.) 52. § szerinti bejelentést, a népszavazás elrendeléséhez szükséges aláírások számáról szóló tájékoztatást elfogadja, és a helyi népszavazás elrendeléséről jelen bejelentést követő 30 napon belül dönt.

Felelős: Márkus Erika polgármester

Határidő: 2022. július 28.

1. **Napirendi pont *(6. számú melléklet szerint)***

Falunapi program elfogadása

Márkus Erika polgármester asszony elmondja, hogy az idei évben is megrendezésre kerül községünk falunapja, 2022. július 22-23. pénteki és szombati napon.

Kammerhofer Lívia elmondja, hogy a Humán Bizottság megtárgyalta a programtervezetet, és boldogan támogatja a színvonalas programokat.

Nusser Györgyné elmondja, hogy a Pénzügyi Bizottság megtárgyalta a falunapi terveket, és támogatja. Költségvetésbe beterveztük, és vannak önkéntes felajánlások is a finanszírozásra.

Márkus Erika felkéri Schmatovichné Radits Klaudia közművelődési szakembert, hogy ismertesse a falunapi programot.

Klaudia megköszöni a felkérést, és elmondja, hogy az első nap a művelődés, a kultúra köré szerveződik, a második nap a szórakozás, a kötetlenebb hangulat jegyében fog telni. Pénteken a „300 éves a Művelődési Ház épülete” témakör jegyében telik. Kiállítás, múltidézés képekkel, amelyre várnak további fotókat. Szombat sportos, falunapi programokkal teli nap lesz főzőversennyel, ahol a főzőcsapatok adományokat gyűjthetnek azzal is fedezve költségeiket.

A jövő héten elkészül a meghívó.

Hétfőn indul a Skupa 3. tábor, amely annak a szellemében szerveződött, hogy úgy tudunk jót csinálni, ha összefogunk.

Márkus Erika polgármester asszony megköszöni a beszámolót és szavazásra teszi fel a falunapi programtervezet elfogadásáról szóló határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**91/2022. (VI. 28.) h a t á r o z a t**

Bezenye Községi Önkormányzat Képviselő-testülete elfogadja mellékletben szereplő 2022. évi falunapi programot.

Felelős: Márkus Erika polgármester

Schmatovichné Radits Klaudia közművelődési szakember

Határidő: 2022. július 23.

Mivel több napirendi pont nem volt a polgármester asszony megköszöni a részvételt és az ülést bezárja.

k.m.f.

**Márkus Erika dr. Gáli Péter**

polgármester jegyző

Jegyzőkönyv hitelesítők:

**Nusser Györgyné Sándor Vincéné**

jegyzőkönyv hitelesítő jegyzőkönyv hitelesítő